Document ID: 32005D0685

KOMISSION PÄÄTÖS,
tehty 22 päivänä heinäkuuta 2005,
asetuksen (EY) N:o 1450/2004 mukaisesti viitevuosilta 2004 ja 2006 laadittavia tilastoja koskevien poikkeusten myöntämisestä tietyille jäsenvaltioille
(tiedoksiannettu numerolla K(2005) 2772)
(Ainoastaan italian-, kreikan-, maltan-, ranskan- ja saksankieliset tekstit ovat todistusvoimaisia)
(ETA:n kannalta merkityksellinen teksti)
(2005/685/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon innovaatiotilastojen tuotannosta ja kehittämisestä tehdyn Euroopan parlamentin ja neuvoston päätöksen N:o 1608/2003/EY täytäntöönpanosta 13 päivänä elokuuta 2004 annetun komission asetuksen (EY) N:o 1450/2004 (1) ja erityisesti sen liitteessä olevan 8 jakson,
sekä katsoo seuraavaa:
(1)
Asetus (EY) N:o 1450/2004 sisältää yhteisön innovaatiotilastojen laadintaan tarkoitetun, yhteisistä standardeista, määritelmistä ja luokituksista muodostuvan viitekehyksen, jonka avulla on tarkoitus saada jäsenvaltioilta laadukkaita tilastotuloksia kyseisten standardien, määritelmien ja luokitusten mukaisesti.
(2)
Jos tilastojen laadinta edellyttää merkittäviä muutoksia kansallisiin tilastojärjestelmiin, komissio voi asetuksen (EY) N:o 1450/2004 liitteessä olevan 8 jakson mukaan myöntää jäsenvaltioille viitevuodelta 2004 laadittavia tilastoja koskevia poikkeuksia. Muita poikkeuksia voidaan myöntää NACE Rev. 1.1:n mukaisten taloudellisten toimintojen mukaisen luokituksen ja/tai viitevuotta 2006 varten laadittavien tilastojen kokoluokkajaottelun osalta.
(3)
Kreikan, Ranskan, Maltan, Italian ja Itävallan viranomaiset ovat pyytäneet tällaisia poikkeuksia.
(4)
Komission (Eurostatin) saamien tietojen mukaan jäsenvaltiot ovat pyytäneet poikkeuksia sen vuoksi, että niiden on tehtävä huomattavia muutoksia tilastojärjestelmiinsä.
(5)
Pyydetyt poikkeukset olisi sen vuoksi myönnettävä,
ON TEHNYT TÄMÄN PÄÄTÖKSEN:
1 artikla
Myönnetään poikkeukset Kreikalle, Ranskalle, Italialle, Maltalle ja Itävallalle tämän päätöksen liitteen mukaisesti.
2 artikla
Tämä päätös on osoitettu Helleenien tasavallalle, Ranskan tasavallalle, Italian tasavallalle, Maltan tasavallalle ja Itävallan tasavallalle.
Tehty Brysselissä 22 päivänä heinäkuuta 2005.

Labels: 19
7
12
18
15